***הפרסום אסור עד: 8 בנובמבר, 9:02 שעון החוף המזרחי***

**המרכז העולמי לפלורליזם מודיע על המועמדים הסופיים לפרס הפלורליזם העולמי 2021**

*יד ביד: המרכז לחינוך יהודי-ערבי בישראל נבחרה כמועמדת סופית*

8 בנובמבר 2021, אוטווה, קנדה – [המרכז העולמי לפלורליזם](https://www.pluralism.ca/) חשף היום את 10 המועמדים הסופיים לפרס הפלורליזם העולמי 2021, מעמד כבוד שמצדיע למצוינות בתחום הפלורליזם. הפרס ניתן אחת לשנתיים ליחידים, לארגונים ולממשלות ברחבי העולם על הישגים יוצאי דופן בבניית חברות מכילות יותר ששומרות על גיוון. בין המועמדים הסופיים נמצאת [יד ביד: המרכז לחינוך יהודי-ערבי](https://www.handinhandk12.org/) בישראל, רשת של בתי ספר דו-לשוניים בישראל שמספקת לילדים יהודים וערבים כלים וידע ליצירת קהילה מכילה ומקבלת.

"המרכז מקבל השראה מהיצירתיות ומהכוח של המועמדים הסופיים בשנה זו, שהישגיהם מציעים דוגמאות מוחשיות ומעוררות השראה לכוחו של הפלורליזם בעולם של היום", אמרה מרדית' פרסטון מקגי, המזכירה הכללית של המרכז העולמי לפלורליזם. "בתוך מגמות עולמיות מטרידות של פילוג ומרחב אזרחי שמצטמצם, המועמדים הסופיים האלו מבצעים עבודה מופלאה כדי להעלות מודעות, לבנות קשרים ולשנות מחשבה, נרטיב ומבנים".

 המרכז העולמי לפלורליזם קיבל 500 מועמדויות מ-70 מדינות לפרס הפלורליזם העולמי 2021. המועמדים עברו תהליך בדיקה קפדני ובחר אותם [חבר שופטים מומחים בינלאומיים](https://award.pluralism.ca/the-award/award-jury/) עצמאיים מתחומי ידע שונים הקשורים לפלורליזם.

 "פלורליזם מתאר את הכבוד, שיתוף הפעולה והמטרה המשותפת שגורמים לקהילות להצליח", אמר ג'ו קלארק, ראש ממשלת קנדה לשעבר ויושב ראש חבר השופטים. "המועמדים הסופיים האלו תרמו תרומה ראויה לציון לפלורליזם. הם הפגינו מקוריות ואומץ בהתמודדות עם אתגרים של אי-צדק, אי-שוויון והדרה בעולם של היום".

באפגניסטן, ברפובליקה הדומיניקנית, בקוסובו, בישראל, בהודו, בקניה, בהונג קונג, בקנדה, במלאווי וברחבי העולם – המועמדים הסופיים לשנת 2021 יישמו צעדים יוצאי דופן לקידום פלורליזם בעזרת חינוך, בניית קהילה, פיתוח כלכלי-חברתי ואמנויות.

 יד ביד נבחרה בשל תרומתה לבניית שוויון והבנה בקרב תלמידים יהודים וערבים, משפחות וקהילות יהודיות וערביות, בעזרת רשת של בתי ספר דו-לשוניים מעורבים ברחבי ישראל. בבתי הספר של יד ביד ניתן מעמד שווה לשפות העברית והערבית וכך גם לשתי התרבויות ולנרטיבים הלאומיים. עם מעל 2,000 תלמידים ובתמיכת קהילה של אזרחים פעילים שמתאחדים בסולידריות ובדיאלוג, פועלת יד ביד כדי לבנות חברה משותפת ומכילה.

"יד ביד מתכבדת ונרגשת מאוד להיבחר כמועמדת סופית לפרס הפלורליזם העולמי 2021 ולקבל הכרה בעבודתנו לקידום פלורליזם, שוויון וחברה משותפת בישראל", אמר המנכ"ל דני אלעזר. "היום יותר מתמיד זהו הזמן הנכון לקדם יוזמות שמטפחות שוויון ונאבקות בפירוד שמושרש עמוק במערכת החינוך הישראלית ובחברה הישראלית בכללותה".

שלושה זוכים בפרס הפלורליזם יוכרזו בטקס וירטואלי בפברואר 2022. כל זוכה יקבל פרס בסך $50,000 דולר קנדי כדי לקדם את עבודתו לתמיכה בפלורליזם.

 **הכירו את המועמדים הסופיים לפרס הפלורליזם העולמי 2021 (לפי סדר אלפביתי):**

* **תנועת** [**All Out**](https://allout.org/en) **(עולמי)** היא תנועת להט"ב+ שמחויבת ליצירת עולם שבו אף אחד ואחת לא יידרשו להקריב את משפחתם, את חירותם, את בטיחותם או את כבודם בגלל מי שהם או מי שהם אוהבים. עבודתם תורמת לפלורליזם ולכבוד לגיוון בעזרת בניית נרטיבים חיוביים על חיי להט"ב+ בכל העולם, הם משנים לב ומחשבה בקרב בעלי-ברית פוטנציאליים ובסופו של דבר תורמים לחוויות חיים טובות יותר בקהילות להט"ב+.
* **ארגון** [**ArtLords**](https://www.artlords.co/) **(אפגניסטן)** משלב אמנות רחוב ואקטיביזם כדי לאפשר שינוי חברתי וריפוי טראומה. ארגון ArtLords שנוסד באפגניסטן הוא קולקטיב של "ארטיביסטים" (אמנים-פעילים) שציירו מעל 2,000 ציורי קיר על קירות שנפגעו מהפצצות ברחבי המדינה, והפיצו מסרי שלום, צדק וסובלנות. הארגון מפנה את פעילותו גם לכיוון הקשרים עולמיים חדשים, כולל קהילות פליטים אפגניות, עם חזון להציג בעתיד תערוכות ברחבי העולם.
* **גב' קרולינה קונטרראס (הרפובליקה הדומיניקנית)** היא יזמית חברתית שמעצימה אפרו-לטיניות ומגדירה את מושגי היופי מחדש דרך תנועת [Miss Rizos](https://www.missrizos.com/en/) ("מיס תלתלים"), תנועה עולמית שמטרתה לנרמל שיער טבעי ולחגוג אותו. בעזרת מכוני יופי לשיער טבעי ופעילויות להעצמת נוער בסנטו דומינגו ובניו-יורק סיטי, גב' קונטרראס מעצימה אלפי נשים ונערות ומעודדת אותן לחגוג מגוון, מאתגרת סטראוטיפים וכותבת מחדש את הנרטיב הקולוניאלי המושרש על משמעות היופי.
* [**"בניית קהילה במיטרוביצה"**](https://www.cbmitrovica.org/) **(קוסובו)** היא התארגנות חברתית שיוצרת מרחבים בטוחים לדיאלוג ולבניית מערכות יחסים חוצות גבולות אתניים בצפון קוסובו. הארגון פועל במיטרוביצה, עיר שידועה במגוון האתני שלה ובמחלוקות אתניות, ומחבר בין קהילות סרביות לבין קהילות אלבניות שהופרדו עקב מלחמה וחוסר אמון. דרך חיבור אזרחים סביב נושאי קידום שלום, זכויות אדם ופיתוח כלכלי, ארגון "בניית קהילה במיטרוביצה" בונה קשרי אמון ותורם לקידום חברה פלורליסטית.
* [**יד ביד: המרכז לחינוך יהודי-ערבי בישראל**](https://www.handinhandk12.org/) **(ישראל)** היא רשת של בתי ספר מעורבים, דו-לשוניים ורב תרבותיים שמלמדים דור חדש לחיות ביחד בשיתוף פעולה ובכבוד. בבתי ספר אלו ניתן מעמד שווה לשפות העברית והערבית וכך גם לשתי התרבויות ולנרטיבים הלאומיים. עם מעל 2,000 תלמידים ובתמיכת קהילה של אזרחים פעילים שמתאחדים בסולידריות ובדיאלוג, פועלת יד ביד כדי לבנות חברה משותפת ומכילה.
* **מר לנין רגובנשי (הודו)** הוא מגן זכויות אדם שפועל לקידום זכויותיהן של הקהילות המודרות ביותר בהודו. הוא המייסד המשותף של ["ועדת משמר העם לזכויות אדם"](https://pvchr.asia/), תנועה חברתית מכילה שמאתגרת את הפטריארכיה ואת מערכת הקאסטות. מר רגובנשי עובד ברמת הכפרים בחמש מדינות בצפון הודו כדי לחזק מוסדות מקומיים, לקדם זכויות אדם ולבנות קשרים חוצי-חברה.
* **ארגון** [**Namati** קניה](https://namati.org/people/kenya-team/) (קניה) מספק סיוע משפטי בחינם לקהילות עם היסטוריה של הדרה וללא מסמכי זיהוי לאומיים שדרושים כדי לקבל גישה לשירותים הבסיסיים ביותר. משנת 2013 ארגון Namati תמך ביותר מ-12,000 קנייתים במאמץ להשיג את מסמכי הזיהוי הלאומיים שלהם. בעזרת רשת של קהילות עוזרים משפטיים הארגון בונה מודעות משפטית, במטרה להעצים קהילות כדי להתגבר על אפליה ולטפח הכלה ושייכות.
* [**גב' פוג'ה קפאי**](https://www.law.hku.hk/academic_staff/puja-kapai/) **(הונג קונג)** היא אקדמאית, עורכת-דין ופעילת צדק חברתי שמאתגרת נורמות תרבותיות מגדריות וגזעיות ומקדמת שוויון זכויות למיעוטים האתניים בהונג קונג. בעזרת גישה צולבת שמשלבת מחקר, הסברה והתגייסות עממית, השיגה גב' קפאי תשומת לב חסרת תקדים למעמד המיעוטים האתניים בהונג קונג, ותרמה לביטול בתי ספר בהפרדה גזעית לילדים ממיעוטים אתניים.
* **גב' רוז לה-מיי (קנדה)** היא מחנכת מקהילת האומה הראשונה טלינגיט בנהר טאקו, והמנכ"לית והמייסדת של ארגון ["קבוצת פיוס ילידים"](https://www.the-irg.ca/). בעזרת הארגון שייסדה, עובדת גב' לה-מיי לשנות את תפיסתם של קנדים שאינם ילידים ומעודדת אותם לעשות את הצעדים הראשונים לקראת פיוס. לאורך הקריירה שלה עסקה גב' לה-מיי בהסברה לטובת הכלה של ילידים, חינכה והכשירה אלפי קנדים בנושא כשירות תרבותית ומאבק בגזענות.
* **מר טרזור אנזנגו אמפאוני (מלאווי)**, שמוכר גם כמנס לה-פלום, הוא אמן היפ-הופ ופואטרי-סלאם מקונגו שחי במחנה הפליטים דזלקה, והוא משתמש בכישוריו כדי להעלות מודעות לנושאים שנוגעים לפליטים. מר מפאוני הוא המייסד של [פסטיבל טומאיני](https://www.tumainifestival.org/), פסטיבל האמנויות והמוזיקה הבינלאומי היחיד שבסיסו במחנה פליטים, המקדם הרמוניה בין-תרבותית והבנה גדולה יותר של חוויית הפליטים. החל משנת 2014 הוא הביא מאות מציגים ואלפי משתתפים מכל העולם לאירוע שכיום הוא אחד הפסטיבלים הראשיים במלאווי.

**לבירורים בנושאי תקשורת ניתן לפנות אל:**

טניה מלסקה Tanja Maleska)), מנהלת, תקשורת ויחסי ציבור (Communications and Public Affairs), המרכז העולמי לפלורליזם media@pluralism.ca טלפון 1-343-996-7296+

**על אודות המרכז העולמי לפלורליזם**

המרכז העולמי לפלורליזם הוא ארגון עצמאי למטרות צדקה שייסדו הוד-מלכותו אגא חאן וממשלת קנדה. המרכז עובד עם מובילי מדיניות, עם מחנכים ועם בוני קהילות ברחבי העולם כדי לחזק את כוח השינוי של הפלורליזם וליישמו. ניתן למצוא מידע נוסף באתר [www.pluralism.ca](http://www.pluralism.ca)

**על אודות פרס הפלורליזם העולמי**

פרס הפלורליזם העולמי מכיר בפלורליזם בפעולה. הפרס מצדיע להישגים יוצאי הדופן של ארגונים, יחידים וממשלות שמתמודדים עם האתגר בדרך לחיים שלווים ופרודוקטיביים עם גיוון. ניתן למצוא מידע נוסף באתר <https://award.pluralism.ca/>